Conferència de l'ONU sobre el Canvi Climàtic 2015
La XXI Conferència Internacional sobre Canvi Climàtic (COP21/CMP11) se celebà a París (França), des del 30 de novembre fins a l'11 de desembre de 2015. Aquesta fou la 21a sessió anual de la Conferència de les parts (COP21) de la Convenció Marc sobre el Canvi Climàtic (CMNUCC) de 1992, i l'11a sessió de la Trobada de les parts (CMP11) del Protocol de Kyoto de 1997. L'objectiu de la conferència era concloure un acord mundial per reduir les emissions de gasos amb efecte d'hivernacle.